
 22.11.2017
 BG
 Официален вестник на Европейския съюз
 L 306/9
 РЕГЛАМЕНТ ЗА ИЗПЪЛНЕНИЕ (ЕС) 2017/2169 НА КОМИСИЯТА
 от 21 ноември 2017 година
 относно формàта и условията за предаване на европейска статистика за цените на природния газ и електроенергията в съответствие с Регламент (ЕС) 2016/1952 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1952 на Европейския парламент и на Съвета от 26 октомври 2016 г. относно европейската статистика на цените на природния газ и електроенергията и за отмяна на Директива 2008/92/ЕО (1), и по-специално член 5, параграф 2 от него,
 като има предвид, че:
 (1)
 С Регламент (ЕС) 2016/1952 се установява обща рамка за изготвянето на съпоставима европейска статистика за цените на природния газ и електроенергията за битовите и крайните небитови клиенти в Съюза.
 (2)
 В съответствие с член 5, параграф 2 от Регламент (ЕС) 2016/1952 държавите членки следва да предават статистическите данни в електронна форма съобразно подходящ технически формат, който трябва да бъде определен от Комисията.
 (3)
 Чрез инициативата за обмен на статистически данни и метаданни (SDMX — Statistical Data and Metadata Exchange) се осигуряват статистически и технически стандарти за целите на обмена на официални статистически данни. Поради това в рамките на Европейската статистическа система в тясно сътрудничество с държавите членки Комисията (Евростат) следва да изготви технически формат в съответствие с тези стандарти.
 (4)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Данните за цените на природния газ и електроенергията за битовите и крайните небитови клиенти в Съюза се предоставят на Евростат посредством единната входна точка, за да се даде възможност на Комисията (Евростат) да извлече тези данни по електронен път.
 Член 2
 Структурата, използвана за предаване на данните на Комисията (Евростат), е определена в приложенията.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 ноември 2017 година.
 За Комисията
 Председател
 Jean-Claude JUNCKER
 (1) ОВ L 311, 17.11.2016 г., стр. 1.
 ПРИЛОЖЕНИЕ I
 Структура за предаване на статистически данни за цените на природния газ
 Информация, която се включва в предаваните файлове:
 Обща информация
 Поле
 Бележки
 Честота на отчитане
 Държава
 Наименование на отчитащата държава
 На полугодие
 Организация
 Наименование на отчитащата организация
 На полугодие
 Лице за контакт
 Име на отчитащия служител
 На полугодие
 Адрес на електронна поща
 Адрес на електронна поща на отчитащия служител
 На полугодие
 Година
 Референтна година за данните (2017 г., 2018 г. и т.н.)
 На полугодие
 На полугодие
 1-во или 2-ро
 На полугодие
 За всяка група на потребление трябва да се предават полетата в таблици 1, 2 и 4.
 Групите за битовите потребители са:
 —
 група-D1 (малки): годишно потребление под 20 GJ;
 —
 група-D2 (средни): годишно потребление от 20 GJ или повече, но по-малко от 200 GJ;
 —
 група-D3 (големи): годишно потребление от 200 GJ